recursal/SuperWikiNEXT-32B huggingface dataset:
Akustisk snikskytterdetektor av typen Boomerang
**Snikskytterdeteksjon** (engelsk: Sniper Detection System eller Gunfire locator) er system som finner retning og avstand til en skarpskytter. Det finnes flere slike system i bruk, og de fleste bygger på akustisk deteksjon. Snikskytterdeteksjon er av interesse både for militære og for sivile styrker (politi).

Virkemåte
---------

Akustiske system benytter en mikrofonoppsett som registrerer lyden fra prosjektilet og munningslyden fra våpenet. Ved hjelp av digital signalbehandling finner en så avstand og retning til våpenet som prosjektilet kom fra. Skarpskytter benytter for det meste kraftige våpen og prosjektil med overlydshastighet. Snikskyttere benytter som oftest kikkertsikte, og noen snikskytterdeteksjonssystem benytter laser for å oppdage refleksjon fra kikkertsiktet, men ofte også som et tillegg til akustisk deteksjon. Snipos er et norsk akustisk snikskytterdeteksjonssystem som benytter et oppsett med fire mikrofoner.

Se også
-------

* Skarpskytter

Referanser
----------

1. ↑  [products]=13&cHash=0085e275c1629ccabdc5c666be60b780
2. ↑
**The Dukes of Stratosphear** var et band som midt på 1980-tallet forsøkte, og delvis lyktes i å blåse nytt liv i arven fra 1960-tallet med psykedelisk rock. Gruppa var et prosjekt som medlemmene av det britiske New Wave-bandet XTC moret seg med på si'. Gruppa XTC holdt seg anonyme i forhold til dette prosjektet, og det var i starten kun spekulasjoner om hvem som kunne stå bak.

Som i XTC var Andy Partridge hovedfigur og flittigste låtskriver også i denne gruppa, men også Colin Moulding bidro med flere sanger. På albumet *Skylarking* har forøvrig XTC kreditert *The Dukes* for lånet av gitarer.

Bandet gjenoppsto i studio i 2003, bare for å bidra på samlealbumet *The Wish List* til inntekt for «The Multiple Sclerosis Society of Great Britain». De spilte da inn sangen «Open A Can (Of Human Beans)». Sporet ble senere inkludert i Andy Partridges soloalbum *Fuzzy Warbles Volume 7* (2006).

Diskografi
----------

* *Chips From The Chocolate Fireball*. Virgin Records COMCDX11. (1987,2001) [Albumet er satt sammen av samtlige spor fra EP-en *25 O'Clock* (1985) og LP-en *Psonic Psunspot* (1987), som begge var produsert av John Leckie.]

Eksterne lenker
---------------

* (en) Offisielt nettsted Rediger på Wikidata
* (en) The Dukes Of Stratosphear på Discogs Rediger på Wikidata

* (en) The Dukes Of Stratosphear på MusicBrainz Rediger på Wikidata

* (en) The Dukes Of Stratosphear på Last.fm Rediger på Wikidata

* (en) The Dukes Of Stratosphear på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC **·** MusicBrainz **·** Discogs **·** AllMusic
 |
Innkjøringen til Brekkåsen skole (2008)  Foto: Marius Aune 
**Brekkåsen skole** er en barneskole i Melhus kommune i Trøndelag. Skolen ligger på Brekkåsen på Gimse, og ble tatt i bruk høsten 2006.

Historie
--------

I oktober 1998 ble det fattet vedtak om å planlegge en barneskole på Brekkåsen. I 2003 vedtok kommunestyre så å bygge ny skole og i desember 2004 vedtok de å bevilge penger til å starte bygginga. 

I august 2006 ble skolen tatt i bruk. Det første året var elevtallet 160, og allerede i 2008, da elevtallet var 222, passerte elevtallet de 200 elevene skolen er dimensjonert for. I 2011 hadde den 245 elever.

Marit Volden har vært virksomhetsleder ved skolen siden starten.

Referanser
----------

1. ↑  Skoleprosjektet[*død lenke*]

Eksterne lenker
---------------

* Skolens hjemmeside

| * v
* d
* r
Skoler i Melhus kommune |
| --- |
| 
* Brekkåsen skole
* Eid skole
* Flå skole
* Gimse skole
* Gimse ungdomsskole
* Gåsbakken skole
* Hovin skole
* Høyeggen skole
* Lundamo skole
* Lundamo ungdomsskole
* Rosmælen skole

 | Melhus kommunevåpen |

|  |  |
| --- | --- |
| Oppslagsverk/autoritetsdata | Nasjonalt skoleregister
 |
**Rasmus Rasmuson Bogstad** (født 5. oktober 1861 på Breim, død 21. mai 1947 i Everett, Washington, USA). var en norsk pastor og skoleleder fra Gloppen kommune som emigrerte til USA 18 år gammel. Han ble der pastor, og senere president ved Concordia College i Moorhead, Minnesota.

Biografi
--------

Rasmus Bogstad var sønn av enken Johanne Olsdatter Bogstad (f. ca. 1824) og hennes andre mann, Rasmus Olson (f. ca. 1833), også han fra Breim. Fra sitt første ekteskap hadde hans mor tre barn. Den eldste het også Rasmus R. Bogstad, tok over bruket og ble senere ordfører i Breim fra 1914 til 1920. 

Med magre utsikter i hjembygda, reiste han til Bergen, og den 17. april 1880 reiste han med «Allan linjen» til USA. Han reiste sammen med to andre unge menn fra Breim. I USA tok han seg vestover og gikk på Northfield Seminary og Luther College i Decorah, Iowa. Han giftet seg 27. desember 1894 med Valborg Nelson (f. 23. januar 1874 i Otter Tail County, Minnesota, død juli 1959, samme sted). Bogstad ble ordinert til pastor i 1890, og flyttet til Red River Valley i Minnesota og arbeidet ved Concordia College fra 1891. Han var president ved skolen fra 1902 til 1909. Concordia var et universitet etablert av norske utvandere, der den kristne tro stod sentralt.

I 1912 flyttet han med kona til Washington, og ble der til 1942 da han pensjonerte seg. Han benevnes i skrifter som Dr. Bogstad, og det kan antas at han hadde tatt høyere utdannelse. De bodde et par år i konens barndomsby Fergus Falls, Minnesota før han flyttet tilbake til Washington hvor han døde i mai 1947. Han kone Valborg døde i juli 1959 i Minnesota. De hadde tre barn; Hulda (f. 1896), Rudolph (f. 1898) og Ruth (f. 1906).

Se også
-------

* Liste over kjente personer fra Gloppen kommune

Referanser
----------

1. 1 2  digitalhorizonsonline.org: *Rasmus & Valborg Bogstad*, hentet 11. januar 2013
2. ↑  
«Emigrantar over Bergen frå Gloppen kommune.». UiB Digitalarkivet. Besøkt 11. september 2008. [*død lenke*]
3. ↑  «Concordia College History». Concordia College. Arkivert fra originalen 7. september 2008. Besøkt 11. september 2008.  *engelsk*
4. ↑  «EVERETT SCHOOL CENSUS - 1915 - B SURNAMES». rootsweb.ancestry.com. Besøkt 8. september 2008.  *engelsk*
**Bremangersambandet** er et veianlegg på fylkesvei 616 i Bremanger kommune i Sogn og Fjordane. Veianlegget går fra Kolset på fastlandet, via Rugsundøya til Bremangerlandet, og knytter Rugsundøya, Bremangerlandet og Frøya til fastlandet. Planleggingen av anlegget begynte i 1989, anleggsstart var 13. januar 1998, og veianlegget ble åpnet 12. juli 2002. Bremangersambandet kostet 325 millioner kroner.

Bremangersambandet består av:

* Rugsundbrua (302 m) over Rugsundet til Rugsundøya
* Vei på Rugsundøya
* Krakeviktunnelen (489 m)
* Haukedaltunnelen (67 m)
* Skatestraumtunnelen (1 902 m, 91 muh) under Skatestraumen til Bremangerlandet

Byggetrinn 2 består av en ny vei fra Kolset via Bortnen til Langesi (Langesjø), (Bortnetunnelen ca.61°50′25″N 005°25′31″Ø).   
Anleggsstart for den delen var i 2009, og anlegget koster ca 600 millioner kroner. Etter at veien ble åpnet 16. mai 2013, ble fergestrekningen Smørhamn - Kjelkenes nedlagt.

Referanser
----------

1. ↑  Festdag då vegen opna[*død lenke*]

Eksterne lenker
---------------

* Sogn og Fjordane fylkesarkiv: Ytre Bremanger landfast
* NRK: Bremangersambandet er opna
* NRK Sogn og Fjordanes fylkesleksikon: Bremangersambandet
***The Duke of Chimney Butte*** er en amerikansk stumfilm fra 1921, regissert av Frank Borzage.

Handling
--------

Lambert, en ung mann som er ute etter å tjene mest mulig penger, forsøker å selge en dings som kan skrelle poteter, åpne bokser, trekke ut spiker, og utføre andre praktiske oppgaver. Han kommer frem til en storfe-gård, hvor han støter på en gruppe cowboyer som spiser kveldsmat. Han imponerer cowboyene så mye at de velger ham til deres leder, og det tar ikke lang tid før han blir ansatt av den unge ranch-sjefen Vesta Philbrook som hennes medhjelper og personlige livvakt.

«The Duke», som Lambert nå blir kalt, forelsker seg snart i Vesta. Han forsøker å hjelpe henne med å bli kvitt en gjeng ondskapsfulle storfe-tyver som flere ganger har forsøkt å stjele fra ranchen hennes.

Skuespillere
------------

* Fred Stone som Jeremeah Lambert
* Vola Vale som Vesta Philbrook
* Josie Sedgwick som Grace Kerr
* Chick Morrison som Kerr
* Buck Connors som Taters
* Harry Dunkinson som Jedlick

Referanser
----------

1. ↑  «AFI|Catalog». *catalog.afi.com*. Besøkt 14. januar 2023.

Eksterne lenker
---------------

* (en) *The Duke of Chimney Butte* på Internet Movie Database Rediger på Wikidata

* (en) *The Duke of Chimney Butte* på American Film Institute Rediger på Wikidata

* (en) *The Duke of Chimney Butte* på Silent Era Rediger på Wikidata
Lasting av LST i forbindelse med invasjonen av Frankrike, juni 1944
**Exercise Tiger**, også kalt **Operation Tiger**, var kodenavnet for en militærøvelse før D-dagen under andre verdenskrig.

Øvelsen startet 22. april 1944 og var planlagt avsluttet 30. april. Øvelsen fant sted ved en strand i Slapton, Devon i England og var en siste gjennomkjøring før den amerikanske landstigningen på Utah Beach. Om lag 30 000 mann og 300 fartøy var involvert i øvelsen.

Natten til den 27. april fikk øvelsen en tragisk slutt. De amerikanske soldatene var i full gang med å øve landsetting med store LST-fartøy da ni tyske Schnellboot (S-båter) plutselig dukket opp. De kom fra Cherbourg og hadde oppdaget øvelsen i Lyme-bukten. 749 amerikanske soldater satte livet til når de tyske båtene klarte å senke to transportfartøy og skade ytterligere et. Nesten 300 mann ble skadet, de totale tap ble rundt 1 000 mann.

|  |  |
| --- | --- |
| Oppslagsverk/autoritetsdata | LCCN
 |

Portal: Andre verdenskrig
**Exense** ASA var et IT-selskap som hadde hovedkontor på Skøyen i Oslo. Selskapet var notert på Oslo Børs med tickeren EXE.

Exense hadde ett datterselskap *Exense Consulting* som tilbød tjenester innen rådgivning, prosjektledelse, systemutvikling, systemimplementering og applikasjonsforvaltning. Konsulentselskapet
ble skilt ut som et selvstendig allmennaksjeselskap på Oslo Axess under tickeren EXECON og i 2008 kjøpt opp av Inmeta.

Ett annet datterselskap *Exense Software*, med avdelinger i Oslo, Stockholm og Lund, ble nesten ble solgt til Visma 2. juli 2007, men transaksjonen ble ikke gjennomført.[]

I mars 2009 fikk styret i selskapet beskjed om at Exense var insolvent. Da selskapet ikke hadde mulighet for å betale gjeld begjærte selskapet den 3. mars oppbud.[]

Referanser
----------

1. ↑  «Arkivert kopi». Arkivert fra originalen 29. september 2007. Besøkt 1. juni 2006.
2. ↑  «Arkivert kopi». Arkivert fra originalen 16. november 2012. Besøkt 8. november 2012. , Inmetas historie

Eksterne lenker
---------------

* Offisielt nettsted
* E24.no: Exense er konkurs
***Exit*** (dansk tittel: *Forbryderisk elskov*) er en norsk-dansk spillefilm fra 1970, regissert av Pål Løkkeberg. Manus ble skrevet av Løkkeberg og Carl Henrik Svenstedt. Randi Weum var manuskonsulent og manus-supervisor.

Pål Løkkeberg hadde en sentral rolle i modernismen i norsk film. Filmen har modernistiske trekk ved seg og er inspirert av den franske nye bølgen og spesielt Jean-Luc Godards spesielle stil. Kryssklipping og jump cuts preger filmen og gir den det eksperimentelle uttrykket som ofte assosieres med modernistisk film. Vibeke Løkkeberg innehar hovedrollen som den rastløse konen som søker spenning og variasjon i den ellers så traurige hverdagen.

Synopsis
--------

Maria (Vibeke Løkkeberg) er gift med businessmannen Carl (Tor Stokke), som er svært engasjert i arbeidet sitt. Maria er svømmelærer på fritiden sin, men ønsker noe mer ut av livet sitt. Hun vil ha mer spenning i hverdagen. Maria mistenker seg for å være gravid og går til legen for å få svar, det viser seg at hun venter barn. Hun forteller det til Carl som entusiastisk gjør seg klar til å feire nyheten, men Maria vil ikke ha det. Hun møter den danske arbeideren Lou (Claus Nissen) og inngår et forhold til ham. De to rømmer etter hvert og raner et postkontor med Lous venn Jens (Tutte Lemkow). Det oppstår konflikt mellom Jens og Maria, de skyter ham og rømmet til Marias feriested på en øde holme. Her tilbringer de dagene sine i håp om at de skal kunne slå seg ned der. Filmen er noe samfunnskritisk og stiller spørsmål til hvor kvinnen hører hjemme i samfunnet og det å søke spenning og opprørskhet.

Rolleliste
----------

| Skuespiller | Rolle |
| --- | --- |
| Vibeke Løkkeberg | *Maria* |
| Claus Nissen | *Lou* |
| Tutte Lemkow | *Jens* |
| Tor Stokke | *Carl* |

Referanser
----------

1. ↑  *Forbyderisk elskov* i DFIs filmdatabase

Eksterne lenker
---------------

* (en) *Exit* på Internet Movie Database Rediger på Wikidata

* (no) *Exit* i Nasjonalbibliotekets filmografi Rediger på Wikidata

* (no) *Exit* hos Filmfront Rediger på Wikidata

* (da) *Exit* i Danmark Nationale Filminstitut Rediger på Wikidata

* (nl) *Exit* på MovieMeter Rediger på Wikidata

* (en) *Exit* på Rotten Tomatoes Rediger på Wikidata
**Exeter Chiefs** er et profesjonelt rugby union lag fra Exeter, England. De spiller i den øverste divisjonen Premiership Rugby og deres hjemmebane er Sandy Park.

Historie
--------

Exeter Rugby Club ble stiftet i 1871 og spilte sin første kamp i 1873 mot St. Luke's College. I 1905 var klubben var vertskap da New Zealand spilte sin første kamp i England på Exeter sin tidligere bane County Ground Stadium. Det var etter denne kampen at New Zealand fikk kallenavnet 'All Blacks'.

Da rugby-ligaen startet spilte Exeter lenger nede i divisjonene. På 1990-tallet ble klubben semi-profesjonell og endret navn i 1999 fra Exeter Rugby Club til Exeter Chiefs; et navn de ble referert til allerede på 1930-tallet. I 2006 mens de spilte i nest-øverste divisjon bygde de et nytt stadion, Sandy Park. De kom på fjerdeplass og to ganger andreplass i serien de neste årene, kun slått av lag som hadde rykket ned fra øverste divisjon. I 2009-10 sesongen ble det innført kvalifiseringsspill mellom de fire beste lagene og Exeter slo Bristol Rugby sammenlagt over to kamper og rykket opp til Premiership Rugby for første gang. I sin første sesong kom de på åttendeplass i ligaen og kom til kvartfinalen i European Challenge Cup hvor de tapte mot Stade Français fra Paris. Neste sesong kom de på femteplass og ble med i Heineken Cup, men endte på tredjeplass i gruppespillet og kom ikke videre til sluttspillet.

I 2014 vant klubben sitt første større trofé da de slo Northampton Saints i finalen i Anglo-Welsh Cup. I 2016 kom de til sin første sluttspillfinale noensinne, men tapte 20-28 mot Saracens. Året etter kom de til finalen igjen og slo Wasps 23-20 etter ekstra omganger og ble sluttspillmester for første gang i klubbens historie. 17. oktober 2020 kom de til finalen i European Rugby Champions Cup for første gang og vant 31-27 over Racing 92. Én uke senere vant de den nasjonale sluttspillfinalen da de slo Wasps 19-13.

Meritter
--------

* Premiership Rugby
	+ Mester: 2016-17, 2019-20
	+ Andreplass: 2015-16, 2017-18
* European Rugby Champions Cup
	+ Mester 2020
* Anglo-Welsh Cup
	+ Mester: 2013-14

Referanser
----------

1. 1 2 3  *history* Arkivert 5. september 2017 hos Wayback Machine. exeterchiefs.co.uk/ - Lest 30. oktober 2017
2. ↑  All Blacks New Zealand 1905 www.theguardian.com - Lest 12. juli 2015
3. ↑  Premiership final: Saracens 28-20 Exeter Chiefs bbc.co.uk Lest 29. mai 2016 (engelsk)
4. ↑  Premiership final: Wasps 20-23 Exeter Chiefs (aet) bbc.co.uk Lest 10. juli 2017 (engelsk)
5. ↑  Champions Cup: Exeter beat Racing 92 31-27 to lift first Champions Cup title bbc.com Lest 20. oktober 2020
6. ↑  Premiership Final: Exeter beat Wasps 19-13 to secure historic double bbc.com Lest 26. oktober 2020

Eksterne lenker
---------------

* Klubbens offisielle nettsider

|  |  |
| --- | --- |
| Oppslagsverk/autoritetsdata | VIAF **·** LCCN
 |

| * v
* d
* r
Premiership Rugby 2022-23 |
| --- |
|  | Bath **·** Bristol Bears **·** Exeter Chiefs **·** Gloucester **·** Harlequins **·** Leicester Tigers **·** London Irish **·** Newcastle Falcons **·** Northampton Saints **·** Sale Sharks  **·** Saracens **·** | Englands flagg |
Øl fra Coopers' produksjon.
**Coopers** er et australsk bryggeri fra Adelaide i Sør-Australia. Bryggeriet ble grunnlagt i 1862 av Thomas Cooper i Norwood og flyttet i 1881 til Leabrook i Adelaide. Mesteparten av aksjene i bryggeriet er eid av etterkommerne etter Thomas Cooper og selskapsforfattingen gjør det vanskelig å selge til utenforstående. Coopers er kjent for sitt Sparkling Ale og som verdens største produsent av hjemmebryggingssett. 

Coopersøl er tilgjengelig på tappekran i puber i Sør-Australia og Victoria, men også som spesialøl i puber i resten av Australia og New Zealand. 

Coopers flaskeøl er kjent for sekundærgjæring, noe som gjør at en ferdig flaske inneholder litt gjær som bunnfall.

Coopers øl
----------

| Øl | alkohol % | Tilgjengelig | Ettikettfarge | Merknader |
| --- | --- | --- | --- | --- |
| Kran | Flaske | Boks |
| **Sparkling Ale** | 5,8 % | X | X |  | Rød | Engelsk golden ale. |
| **Pale Ale** | 4,5 % | X | X |  | Grønn | Pale ale. |
| **Best Extra Stout** | 6,3 % | X | X |  | Gul | Stout. |
| **Dark Ale** | 4,5 % | X | X |  | Brun |  |
| **Mild Ale** | 3,5 % |  | X | X | Oransj | En middels sterk ale og Coopers forsøk på konkurrere i pilsmarkedet. |
| **Premium Lager** | 5,0 % | X | X |  | Grønn |  |
| **Heritage Premium Ale** | 5,2 % |  | X |  | Sølv |  |
| **Premium Light** | 2,9 % | X | X | X | Blå |  |
| **Extra Strong Vintage Ale** | 7,5 % |  | X |  | Hvit |  |
| **Special Old Stout** | 6,8 % |  | X |  | Lys brun |  |
| **Birell** | 0,5 % |  | X | X | Hvit | Alkoholfri pils. |
| **Dr. Tim's Traditional Ale** | 4,5 % |  |  | X | Grønn | Pale ale |

Eksterne lenker
---------------

* Coopers Brewerys hjemmeside
**Outi Petra Maria Kettunen-Walter** (født 8. mars 1978) er en finsk tidligere skiskytter.

Hun representerte Finland under Vinter-OL 2002.

I 2000 fikk Kettunen ett års utestengelse fra konkurranse etter å ha testet positivt ved dopingkontroll. Utestengelsen ble opprinnelig satt to år, men ble forkortet til ett år etter anke. Den positive dopingprøven skal ha skyldtes et kosttilskudd som inneholdt nandrolon. Kosttilskuddet ble lagt til listen over forbudte stoffer først etter at hun allerede hadde avgitt positive prøve. Kettunens dopingkarantene utløp i september 2001.

Olympiske resultater
--------------------

| År | Øvelse | Plassering |
| --- | --- | --- |
| Salt Lake City 2002 | 7,5 km sprint | 37 |
| 10 km jaktstart | 37 |
| 15 km normaldistanse | 48 |
| 4 x 7,5 km stafett | 12 |

Referanser
----------

1. ↑  «Kettunen tatt på trening». *Stavanger Aftenblad*. 8. desember 2000.

Eksterne lenker
---------------

(en) Outi Kettunen – Olympics.com Rediger på Wikidata

* (en) Outi Kettunen – Olympic.org Rediger på Wikidata
* (en) Outi Kettunen – Olympedia Rediger på Wikidata
* (en) Outi Kettunen – Sports-Reference (OL-resultater – arkivert) Rediger på Wikidata
* (en) Outi Kettunen – IBU Rediger på Wikidata
* (en) Outi Kettunen – TheSports.org Rediger på Wikidata
***Outwitted*** er en amerikansk stumfilm fra 1917, regissert av George D. Baker.

Handling
--------

For å hindre Ben Farraday i å avsløre hvor broren hennes, en rømling fra fengselet, befinner seg, samtykker Nan Kennedy i å stjele viktige papirer fra Farradays rival, John Lawson. Nan blir oppdaget, men Lawson går med på å la henne slippe løs på betingelse av at hun gjennomfører alle oppdrag han gir henne i ett helt år.

Men etter å ha arrangert et stort bryllup mellom Nan og Billy Bond, sønnen til en mann som han klandrer for å ha stjålet kona hans, sjokkerer Lawson alle under bryllupsseremonien ved å kunngjøre at Nan er en kriminell. Nans ønsker deretter å ta hevn mot Lawson.

Skuespillere
------------

* Emily Stevens som Nan Kennedy
* Earle Foxe som Billy Bond
* Frank Currier som John Lawson
* Ricca Allen som Madame Estrelle
* Paul Everton som Be Farraday
* Francis Joyner som Jim Kennedy
* Frederick Truesdell som James Bond
* Joseph Burke som en hovmester

Referanser
----------

1. ↑  OUTWITTED

Eksterne lenker
---------------

* (en) *Outwitted* på Internet Movie Database Rediger på Wikidata

* (en) *Outwitted* på Turner Classic Movies Rediger på Wikidata

* (en) *Outwitted* på American Film Institute Rediger på Wikidata
**Abdul Rahman Qasimlo** (født 22. desember 1930 i Urmia i Iran, død 13. juli 1989 i Wien) var en kurdisk politisk leder, økonom med doktorgrad fra Frankrike, hvor han hadde oppholdt seg fram til den iranske revolusjonen i 1979. Han var en av grunnleggerne av Kurdistans demokratiske parti i Iran og satt som leder av partiet fra 1973 til sin død.

Han kunne lese, skrive og snakke kurdisk, persisk, arabisk, tyrkisk, aserbajdsjansk, fransk, engelsk, russisk, tsjekkisk og slovakisk og var kjent med tysk.

Etter at krigen sluttet i 1989 skjønte den iranske regjeringen at det var på tide å forhandle med kurderne. I virkeligheten var dette bare maskepi.

Flere debatter og møter fulgte mellom den iranske regjeringen og kurderne i Wien den 28. desember, 30. desember og 20. januar og siste møtet var den 13. juli.1989 i Wien.

Den kurdiske delegasjonen besto av Abdul Rahman Qasimlo, Abdullah Ghaderi-Azar og Fadil Rassoul.

Den iraniske delegasjonen besto av Mohammed Jafar Sahraroudi , Hadji Moustafawi og Amir Mansur Bozorgian.

I selve rommet der forhandlingene fant sted, ble Abdul Rahman Qasimlo drept av tre revolverkuler til hørende de iranske delegasjonsmedlemmene.

Abdullah Ghaderi-Azar ble rammet av elleve revolverkuler og Fadhil Rassoul ble rammet av fem.

Den iranske delegasjonen ble løslatt etter 24 timer i politiets varetekt og tok tilfluktssted i den iranske ambassaden.

Referanser
----------

1. 1 2   Gemeinsame Normdatei, GND-ID 1069204358, besøkt 15. oktober 2015[Hentet fra Wikidata]
2. 1 2   Autorités BnF, oppført som Abdul Rahman Ghassemlou, BNF-ID 13091462b[Hentet fra Wikidata]

|  |  |
| --- | --- |
| Oppslagsverk/autoritetsdata | Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
**Eik** er et sted i Tønsberg kommune i Vestfold tre kilometer nord for Tønsberg sentrum, og en del av byen Tønsberg. Eik lå i Sem kommune inntil 1988 da Sem og Tønsberg slo seg sammen til én kommune, Tønsberg kommune.

Bebyggelse og aktiviteter
-------------------------

Fylkesvei 465 Eikveien på tettstedet Eik 3 km nord for Tønsberg sentrum i Vestfold.
Eik idrettsforening ble stiftet i 1928. Klubben kalles i dag Eik-Tønsberg.
På Eik ligger det flere skoler, blant andre Høgskolen i Vestfolds tidligere avdeling for lærerutdanning (opprinnelig *Eik lærerskole* bygd i 1959), som flyttet til Bakkenteigen i 2010, Greveskogen videregående skole (opprinnelig *Tønsberg Gymnas* bygd i 1975) og Det evangelisk-lutherske kirkesamfunns kristne friskole Granly skole. Nord på Eik ble Kongseik ungdomsskole tatt i bruk fra august 2006 for elever fra Kjelle ungdomsskole som ble lagt ned. Barneskolen Eik skole het tidligere Mortenåsen skole. Den ble bygd 1978 som en avlastningsskole for den gamle Eik skole som ble bygd i 1958. Stedet har også flere idrettsanlegg (Eikhallen og Greveskogen Idrettspark) og arbeidskirken Eik kirke fra 1988. 

Av næringsvirksomhet kan nevnes den vesle tinnvareprodusenten Eik Sølv-Plett AS som har holdt til på Eik siden 1954. Fra 1995 har medieselskapet Fantasifabrikken kommet til. Tettstedet består ellers av villabebyggelse, diverse butikker og servicefunksjoner, samt skogsområdet 'Greveskogen' der det er flotte turmuligheter. Inntil 1990-tallet hadde også Eik eget postkontor med navnet *3109 Lofts-Eik*.

Eik idrettsforening ble stiftet i 1928. Foreningens fotballag spilte i eliteserien omkring 1960. Klubben kalles i dag Eik-Tønsberg. Siden 2002 har FK Tønsberg overtatt for Eik-Tønsberg som distriktets ledende fotballklubb.

Navnet Eik stammer fra de store eiketrærne nord på Eik. Gamle gårds- og stedsnavn er Kongs-Eik, Søndre Eik, Mellem Eik, Nordre Eik og Lofs-Eik. I dag brukes også stedsbetegnelsen Vestre Eik. Mot nord ligger Kongs-Eik med Sem prestegård, boligen for sognepresten for Sem og Slagen, og Robergrønningen.

* Tettstedet Eik i Tønsberg kommune har særlig mange skoler. Bildet viser barneskolen Eik skole.Tettstedet Eik i Tønsberg kommune har særlig mange skoler. Bildet viser barneskolen Eik skole.
* Greveskogen videregående skole (opprinnelig «Tønsberg gymnas») på Eik ble bygd i 1975. Foto: Lars Åge Kamfjord, 2012Greveskogen videregående skole (opprinnelig «Tønsberg gymnas») på Eik ble bygd i 1975. Foto: Lars Åge Kamfjord, 2012
* Kongseik ungdomsskole ble åpnet i 2006Kongseik ungdomsskole ble åpnet i 2006
* Arbeidskirken Eik kirke ble åpnet i 1988Arbeidskirken Eik kirke ble åpnet i 1988

Kjente eikfolk
--------------

* Svein og Egil Nyhus (1962–), tegnere oppvokst på Eik
* Morten Myklebust (1961–), illustratør og bedriftsleder
* Egil Søby (1945–), kajakkpadler med VM- og OL-gull
* Geir Johansen (1960–), fotballspiller på Eik-Tønsberg

Se også
-------

* Fotballklubben Eik-Tønsberg

Eksterne lenker
---------------

* Søk på «Eik» i Sem og Slagen bygdebok[*død lenke*]

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Mackoght** (fra irsk: *Mac Uchta*), også kalt *Little Errigal* (Lille Errigal) eller *Wee Errigal* (irsk: *an Earagail Bheag*), er et fjell på 555 meter over havet i grevskapet Donegal i Irland.

Geografi
--------

Toppen av Mackoght med varde
Fjellet er det nest sørligste og nest laveste i fjellkjeden *Seven Sisters* («De sju søstre»). Mackoght er også den 351. høyeste fjelltoppen på øya Irland. Seven Sisters er en del av den større fjellkjeden Derryveaghfjellene. De andre fjelltoppene i fjellkjeden er Muckish, Crocknalaragagh, Aghla Beg, Ardloughnabrackbaddy, Aghla More, og Errigal.

Fjellturer
----------

Det er flere foreslåtte turer for å fotturer opp til Mackoght. En moderat utfordrende rute på 6,1 km i rundt 3 til 4 timer begynner nær Falcarragh i grevskapet Donegal. Den kan også kombineres med å gå til fjellet Errigal (751 m) i nærheten.

Referanser
----------

1. 1 2 3 4  «Mackoght Mountain Mac Uchta», *Mountainviews.ie*
2. ↑  «Mac Uchta / Mackoght», *Placenames Database of Ireland*
3. ↑  «Mackoght», *PeakVisor*
4. ↑  «Errigal and Mackoght», *Alltrails.com* med kart og bilder
5. ↑  «Errigal Mountain and Mackoght Loop Walk, Donegal, Ireland, Wild Atlantic Way», *Activeme.ie* med kart og bilder

Eksterne lenker
---------------

* (en) Mackoght – kategori av bilder, video eller lyd på Commons Rediger på Wikidata
* «Mackoght», *Weather Forecast*, med kart
**Mackøl og måsegg** er et kjent begrep i Norge og et tradisjonelt nordnorsk måltid. Retten er sesongbetinget, da den avhenger av ferske egg fra måse, helst gråmåke, svartbak, fiskemåke eller stormåse. Måsen verper på våren og tidlig sommer. Eggene kokes, klyves på langs i to, og serveres oftes på flatbrød med meierismør som skal smelte over de varme eggene. Krydder etter smak, rikelig med salt og noe pepper er vanlig. Ølet skal serveres kaldt, og i glassflaske, gjerne fra det nordnorske bryggeriet Mack. Måltidet inntas ofte på kveldstid, som en avslutning etter den tradisjonsrike eggsankingen.

Måltidet er godt beskrevet gjennom Bjørn Jens Kristiansens vise «Mackøl og måsegg» på albumet med samme navn fra 1988. Uttrykket er også brukt i sangen «Hest er best som pålegg» med Øystein Sunde.

Uttrykket har blitt brukt i tittelen på artikler, blant annet en populærvitenskapelig artikkel om måsegg.

Mack erklærte for noen år siden[*når?*] at de hadde sluttet å knytte ølet sitt til måsegg i markedsføringen.

Referanser
----------

1. ↑  *Folkeminne frå Ytre Senja* (1976), Arthur Brox
2. ↑  *Tromsø bys historie*, bind 2, Nils A. Ytreberg, 1946
3. ↑  *Friluftsliv året rundt: håndbok med praktiske tips og gode råd*, Per Ulrich Kristiansen
4. 1 2  Er Mack-øl og måsegg en saga blott? Effekter av organiske miljøgifter av Geir Wing Gabrielsen og Kjetil Sagerup
5. ↑  Bjørn Jens: Mackøl og måsegg - nrk.no
6. ↑  Mackøl og måsegg skiller lag - aftenposten.no

Portal: Mat og drikke
**Valborg Lerche** (født 16. april 1873 i Sem, død 7. mars 1931) var Norges første kvinnelige teolog.

Familie
-------

Hun var datter av skipsreder Vincent Stoltenberg Lerche (1809-1894) og Kirstine Marie Rosenvinge (1839-1926). Hun hadde fire eldre søstre, og var halvsøster av maleren Vincent Stoltenberg Lerche (1837-1892). Søsteren Margrethe Sophie Stoltenberg Lerche (født 19. november 1869) tok artium i 1889.

Utdannelse
----------

Hun tok examen artium i 1892 og anneneksamen i 1895.

I 1899 ble Valborg Lerche den første kvinnen i Norge som avla teologisk embetseksamen. Under overskriften *Kvinderne og theologien* skrev hun i boken *Kvindelige studenters Jubilæumsskrift: 1882-1907*, en advarsel til andre kvinner mot å velge teologistudiet:

> «Hvad det theologiske studium angaar, er det i økonomisk henseende voveligt for kvinder at begynde dermed, da der for nærværende ingen udsigter er til at opnaa et geistligt embede. Dog kan der muligens være tale om ansættelse som ydre- eller indre-missionær, samt som lærerinder ved de høiere skoler.»
> 
>

Yrkesliv
--------

Siden det ikke var mulig for norske kvinner å bli ordinert til prestestillinger, måtte Valborg Lerche søke seg til andre stillinger.

I 1901 ble hun ansatt i Kristiania Indremisjion, der hun ble den første kvinnen i organisasjonens ledelse. I 1915 søkte hun på stillingen som Kristiania Indremissions forretningsfører, og ble ansatt som første kvinne i en slik stilling. Hun ble ansett som en dyktig administrator, og gikk i bresjen for humanitært arbeid som opprettelse av barnehjem, hjem for unge piker, og hospits for hjemløse.

Utmerkelser og æresbevisninger
------------------------------

I 1926 ble Valborg Lerche tildelt Kongens fortjenstmedalje i gull for sin innsats i Kristiania Indremisjion, der hun hadde vært ansatt i 25 år.

Referanser
----------

1. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 19.
2. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 118.
3. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 72.
4. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 19.
5. ↑  Ebbell, Clara Thue (1907). *Kvindelige studenters jubilæumsskrift: 1882-1907*. Kristiania: Brydes bogtrykkeri. s. 23.
6. ↑  «Valborg Lerche – Norsk biografisk leksikon». *Store norske leksikon* **(norsk)**. Besøkt 11. mars 2017.
7. ↑  «Valborg Lerche – Norsk biografisk leksikon». *Store norske leksikon* **(norsk)**. Besøkt 11. mars 2017.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook
 |
***Eight Below*** er en Walt Disney Pictures-film regissert av Frank Marshall og skrevet av David DiGilio. Filmen ble utgitt i USA i februar 2006 og gikk i Norge rett på DVD.

Handling
--------

Jerry Shepard (Paul Walker) lever livet som polarguide for forskergruppen NSF ute i kaldeste Antarktis sammen med sin beste venn Charlie Cooper (Jason Biggs) og hans største lidenskap; sine åtte sledehunder. En dag kommer den berømte romforskeren Dr. Davis McClaren (Bruce Greenwood) til hans base for å finne en stein han er sikker på kom fra planeten Merkur. De finner steinen, men grunnet en kommende storm må de fort tilbake igjen, og det ender med at doktoren brekker beinet, faller gjennom isen og holder på å drukne. De kommer seg tilbake til basen igjen, men Jerry blir helt knust da det viser seg at de ikke kan ta med seg hundene hjem igjen, og at de må la de være igjen i Antarktis. Han prøver deretter å overbevise diverse sjøfolk og flygere om at de må tilbake og hente hundene igjen, men han får avslag, og han skylder på både doktoren, en annen venn, Katie (Moon Bloodgood), og ikke minst seg selv for at hundene måtte bli igjen. Kan hundene overleve lenge nok til at Jerry kan komme tilbake og hente dem?

Rolleliste
----------

| Rolle | Skuespiller |
| --- | --- |
| Jerry Shepard | Paul Walker |
| Davis McClaren | Bruce Greenwood |
| Katie | Moon Bloodgood |
| Charlie Cooper | Jason Biggs |
| Eve McClaren | Wendy Crewson |
| Dr. Andy Harrison | Gerard Plunkett |
| Mindo | August Schellenberg |

Eksterne lenker
---------------

* Offisielt nettsted Rediger på Wikidata
* (en) *Eight Below* på Internet Movie Database Rediger på Wikidata

* (no) *Eight Below* hos Filmfront Rediger på Wikidata

* (sv) *Eight Below* i Svensk Filmdatabas Rediger på Wikidata

* (da) *Eight Below* i Danmark Nationale Filminstitut Rediger på Wikidata

* (en) *Eight Below* på AllMovie Rediger på Wikidata

* (fr) *Eight Below* på Allociné Rediger på Wikidata

* (nl) *Eight Below* på MovieMeter Rediger på Wikidata

* (en) *Eight Below* på Turner Classic Movies Rediger på Wikidata

* (en) *Eight Below* på American Film Institute Rediger på Wikidata

* (en) *Eight Below* på Rotten Tomatoes Rediger på Wikidata
**Willem «Pim» Doesburg** (født 28. oktober 1943 i Rotterdam i Nederland, død 18. november 2020) var en nederlandsk fotballspiller (keeper) som vant sølv med det nederlandske fotballandslag ved ved VM i 1978.

Doesburg er notert for 687 kamper i den beste nederlandske rekke, Eredivisie, noe som er rekord.

Karriere
--------

Doesburg spilte hele sin karriere i hjemlandet, der han var tilknyttet Sparta Rotterdam og PSV Eindhoven, begge klubber i to omganger. Med Sparta vant han i 1966 den nederlandske pokaltitell KNVB Cup, mens han som veteran langt oppe i førtiårene vant det nederlandske mesterskap med PSV i både 1986 og 1987.

Doesburg spilte dessuten ofte for landslaget. Han var en del av den nederlandske truppen som vant sølv ved VM i 1978 i Argentina, men var imidlertid ikke på banen i turneringen. Han deltok også ved EM i 1980 i Italia. Her spilte han én kamp, de nederlendernes innledende gruppekamp mot Hellas, der han ble innskiftet for førstevalget Piet Schrijvers etter kun 16 minutters spill. Han holdt målet rent i resten av kampen, og nederlenderne vant oppgjøret med 1-0.

Etter spillerkarrieren arbeiet han som keepertrener Feyenoord. 

Han døde 17. november 2020 i en alder av 77 år, som følge av covid-19.

Titler
------

**Æresdivisjonen**

* 1986 og 1987 med PSV Eindhoven

**KNVB Cup**

* 1966 med Sparta Rotterdam

Referanser
----------

1. ↑   transfermarkt.com, Transfermarkt spiller-ID 135781, besøkt 9. oktober 2017[Hentet fra Wikidata]
2. ↑   «Pim Doesburg: trainingsbeest dat zwart-wit dacht»[Hentet fra Wikidata]
3. 1 2  *Oud-doelman en eredivisie-recordhouder Pim Doesburg (77) overleden*, ad.nl, 08-11-2020, lest 20-11-2020
4. ↑  «National-Football-Teams.de: Pim Doesburg». Besøkt 30. juni 2014.
5. ↑  «RSSSF: Pim Doesburg». Besøkt 30. juni 2014.
6. ↑  «1978 FIFA World Cup». Besøkt 30. juni 2014.
7. ↑  «1980 European Championship». Besøkt 30. juni 2014.
8. ↑  «Oud-keeper en Eredivisie-recordhouder Pim Doesburg (77) overleden» **(nederlandsk)**.
9. ↑  Pim Doesburg: trainingsbeest dat zwart-wit dacht, Algemeen Dagblad, 18. november 2020
Valamo kloster
**Valamo kloster** (russisk: Валаамский монастырь) ligger på øya Valamo i Ladogasjøen i russiske Karelen. Det er et russisk-ortodoks kloster som ble grunnlagt en gang mellom 900 og 1400 av den den hellige Sergei og Herman av Valamo. Grensestrider i Karelen mellom svenske Finland og Russland, samt mellom Finland og Sovjetunionen, medførte gjentagende vandalisering og forstyrrelse av klosteret. Under den finske vinterkrigen i 1939–40 flyttet munkene til Finland, hvor de startet Valamo nye kloster. I 1989 ble deler av klosteret på Valamoøyene tilbakeført til Den russisk-ortodokse kirke og klosterlivet ble gjenopptatt.

Klosteret produserer 60–70 tonn oppdrettsørret pr. år (2015).

Referanser
----------

1. ↑  *Sergei and Herman of Valaam* , kansallisbiografia.fi. Besøkt 21. september 2015
2. ↑  *Big Russian Monastery: Fish Farming Is Booming (200 Tons) Thanks to Sanctions*, russia-insider.com. Besøkt 21. september 2015

Eksterne lenker
---------------

* Offisielt nettsted Rediger på Wikidata

* (en) Valaam Monastery – kategori av bilder, video eller lyd på Commons Rediger på Wikidata
* Lokal turistside om gamle Valamo
* Hjemmeside Nye Valamo Kloster

|  |  |
| --- | --- |
| Oppslagsverk/autoritetsdata | VIAF **·** ISNI **·** SUDOC
 |

Portal: Andre verdenskrig
**Eigtveds Pakhus** er en historisk bygning beliggende på Asiatisk Plads på Christianshavn i København. 

Bygningen, som er 93 meter lang og 12,5 meter dyp, ble oppført fra 1748 til 1750 og har sitt navn etter byggherre, hoffbyggmester og arkitekt Nicolai Eigtved. Den er oppført i kalksten fra Saltholm, bekledt med sandsten utvendig og har en bærende konstruksjon av furubjelker fra Pommern. I 1918 ble pakkhuset beskåret med to fag mot havnen. En brann i 1934 medførte at trekonstruksjonen i de østlige fag ble delvis fornyet. Frem til 1976 fungerte det som lager for Asiatisk Kompagni. Størstedelen av bygningen fungerte som lager, mens stueetasjen rommet et såkalt kramkammer, hvor kundene kunne besiktige varene.

Boligministeriet overtok bygningen i 1972 sammen med de tilhørende arealer på Asiatisk Plads. Frem til 1976 ble den fortsatt anvendt som pakkhus.[] Deretter ble den restaurert under ledelse av Erik Møllers tegnestue, og siden 1. februar 1982 har bygningen vært anvendt av Centraladministrationen til møter og konferanser samt til diverse representative formål.

Referanser
----------

1. ↑  «Meeting Place». Arkivert fra originalen 13. mars 2005. Besøkt 10. januar 2017.
2. 1 2  UM. «Om Pakhuset». *um.dk*. Arkivert fra originalen 10. januar 2017. Besøkt 10. januar 2017.

Eksterne lenker
---------------

*
**Corleone** er en liten by med ca. 12 000 innbyggere i storbyområdet Palermo på Sicilia, Italia. Den er mest kjent for å være fødested for Mafia-bossen Salvatore Riina og hans familie. Mafiaen har dominert lokalsamfunnet i flere tiår og bare i den siste tiden har innbyggerne begynt å slå fra seg mot mafiaen, gjennom å bryte sin omertà.

Film
----

Byens navn ble brukt som etternavn på tittelkarakteren i Mario Puzos bok og Francis Ford Coppolas film *Gudfaren*. I både boken og *Gudfaren, Del II* emigrerte Vito Andolini fra Corleone til New York, USA og ble gitt etternavnet Corleone da han ankom Ellis Island i New York. Siden unge Vito Andolini var sjenert og ikke forstod engelsk kunne han ikke svare da han ble spurt hva hans etternavn var, og ble dermed tildelt fødebyens navn som etternavn.

Al Pacino, som spiller Michael Corleone i filmen, hadde besteforeldre som emigrerte fra Corleone i samme generasjon som Don Vito Corleone fra filmen.

Referanser
----------

1. ↑  «Superficie di Comuni Province e Regioni italiane al 9 ottobre 2011». Istituto nazionale di statistica. Besøkt 16. mars 2019.
2. ↑  «Popolazione Residente al 1° Gennaio 2018». Istituto nazionale di statistica. Besøkt 16. mars 2019.

Eksterne lenker
---------------

* Offisielt nettsted Rediger på Wikidata

* (en) Corleone – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** NKC **·** GeoNames
 |
Denne artikkelen omhandler bueskytteren.  For den norske fotballspilleren med samme navn, se Robert Behson-Courage Williams.

**Robert W. Williams, Jr.** (født 24. januar 1841, død 10. desember 1914) var en amerikansk bueskytter som deltok under OL 1904 i St. Louis.

Williams ble olympisk mester i bueskyting under OL 1904 i St. Louis. Han deltok på det amerikanske laget *Potomac Archers* som vant lagkonkurransen for menn. De tre andre på laget var William Thompson, Louis Maxson og Galen Spencer. Individuelt tok han to sølvmedaljer. Det var forøvrig kun deltakere fra USA i konkurransene i bueskyting under OL 1904.

OL-medaljer
-----------

* 1904 USAs flagg St. Louis - Gull **Gull** bueskyting, lagkonkurranse USAs flagg USA
* 1904 USAs flagg St. Louis - Sølv Sølv bueskyting, Double York round
* 1904 USAs flagg St. Louis - Sølv Sølv bueskyting, Double American round

Eksterne lenker
---------------

* (en) Robert Williams – Olympedia Rediger på Wikidata

* (en) Robert Williams – Sports-Reference (OL-resultater – arkivert) Rediger på Wikidata

* (en) Robert Williams – databaseOlympics.com (arkivert) Rediger på Wikidata
**Jaunpur** (hindiजौनपुर, urdu جون پور er en by i den indiske delstaten Uttar Pradesh, og er den administrative hovedstaden for distriktet Jaunpur. Byen ligger ved elven Gomati, 6 mil nord for Varanasi, og hadde 160 055 innbyggere ved folketellingen i 2001.

Historie
--------

Byens historie strekker seg tilbake til 1388, da Dehlisultanatet hadde herredømme over området. Firuz Shah Tughlaq lot evnukken Malik Sarwar bli guvernør over Jaunpur, men da mongolene under Timur avsatte Shah Tughlaq, erklærte Malik Sarwar uavhengighet fra Dehlisultanatet. Han og adoptivsønnen grunnla da det som ble kjent som Sharqi-dynastiet. Jaunpursultanatet var på den tiden en sterk militærmakt i Nord-India og truet ved flere anledninger Dehlisultanatet. 

På den tiden var Jaunpur et sentrum for urdu språk og sufistisk kultur, og muslimer og hinduer levde i fred med hverandre. I 1480 ble sultanatet avsatt av Sikandar Lodi i Dehlisultanatet, og selv om sultanene i Jaunpursultanatet prøvde å vinne tilbake makten, lyktes de ikke med det. 

Jaunpur ble en del av britisk India i 1779. Under det indiske opprøret i 1857 sluttet sikhenes tropper i Jaunpur seg til opprørerne, men distrikt ble erobret tilbake for britene av ghurka-tropper fra Nepal.

Severdigheter
-------------

Selv om mange av monumentene fra denne første tiden ble ødelagt, står fremdeles mange imponerende moskeer i byen. Atala Masjid, Jama Masjid (også kjent som den store moskeen) og Lal Darwaza Masjid er de tre mest kjente. Alle fremviser de en unik arkitektonisk stil og kombinerer tradisjonelle hinduistiske og islamske motiver med helt egne originale elementer. Den gamle brua over Gomti er fra 1564, og det finnes et restene av et fort fra Tughlaq-æraen der, Jaunpur Quilla.

En skoleby
----------

Jaunpur har en svært høy konsentrasjon av colleger sammenlignet med de fleste andre områder i Uttar Pradesh. Purvanchal University (India) holder til 11 km fra sentrum av byen, og til dette er det knyttet nesten 500 colleger fra tolv distrikter i østlige Uttar Pradesh.

Referanser
----------

1. ↑   Delimitation Commission of India Arkivert 3. mai 2008 hos Wayback Machine. endelige resultat fra folketellingen 1. mars 2001.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** NKC **·** GeoNames
 |
***Teddy Boys*** er et samlenavn på en subkultur av øvre arbeiderklasse ungdommer, til dels voldelige, på 1950-tallet. Navnet spiller på at de kledde seg i edvardiansk dandy-mote med lange dressjakker som ikke gikk inn i livet og såkalte «piperøresbein», altså bukser som gikk rett ned langs bena uten å gå ut for å gi mer plass. Moten hadde kommet fra skreddere som fokuserte på de i overklassen som var lei sparing og beskjedenhet etter andre verdenskrig. Teddy Boys lot seg også inspirere av amerikansk zoot suits og pompadour-hårstil a la Tony Curtis, og ble den første hel-engelske undergrunnskulturen for unge.

Enda det i utganspunktet var mer en kles- og hårstil, ble det blåst opp i media som en ungdomsgjeng-sak etter at en 19 år gammel Teddy-gutt fra London, Derek Bentley, ble funnet skyldig i drapet på en politimann og deretter hengt. Media ga dem skylden for alt som var galt, og de tiltrakk seg stadig flere voldelige elementer. Flere historier om ungdom med kniver og slåsshansker dukket opp i media, spesielt Daily Mail.

Ringo Starr var et noe ufrivillig medlemm av en Teddy Boys-gjeng.

Referanser
----------

1. ↑  History of the British Teddy Boy Movement Arkivert 4. april 2020 hos Wayback Machine. - The Edwardian Teddy Boy, hentet 13. februar 2017
2. ↑  Side 63, Mark Lewisohn: «All those Years Volume 1: Tune In», Little Brown, London 2013
3. ↑  Teddy Boys - Subcultures list
4. ↑  Side 84, Mark Lewisohn: «All those Years Volume 1: Tune In», Little Brown, London 2013
**Forbrugerrådet Tænk**, tidligere bare **Forbrugerrådet**, er en dansk, uavhengig forbrukerorganisasjon som arbeider for å fremme bæredyktig og sosialt ansvarlig forbruk og velfungerende markeder med det formål å sikre forbrukernes rettigheter og gjøre forbrukerne til en maktfaktor på markedet.

Organisasjon
------------

Forbrugerrådet arbeider for alle forbrukere, uansett ressurser, bopel og politisk observans. Forbrugerrådet arbeider for å forbedre forbrukernes vilkår gjennom debatt, opplysning og hjelp til alle med interesse for sammenhengen mellom forbruk og samfunn.

Foreningens nåværende formann er Anja Philip, som ble valgt den 17. april 2012. Forbrugerrådet har sete i 332 råd og nevnder, og yter gratis forbrukerrådgivning. Dessuten står Forbrugerrådet i København, Odense, Esbjerg og Ålborg for gratis gjeldsrådgivning til sosialt utsatte, som ivaretas av frivillige.

*Tænk* og *Tænk Penge*
----------------------

Forbrukerbladet *Tænk* inneholder blant annet tester (av aktuelle produkter innenfor eksempelvis elektronikk, hus og have, barn, biler og sykler, personlig pleie, mat og samfunnsansvar) samt artikler av mere overordnet karakter omhandlende forbrukerorientert stoff. Forbrugerrådet har siden 2009 dessuten utgitt magasinet *Tænk Penge*.

Begge magasinene produseres av Benjamin Media for så vidt angår det journalistiske innhold, mens alle testene lages av Forbrugerrådets testavdeling og Forbrugerrådets kommunikasjonssjef er ansvarshavende sjefredaktør.

Tænk Mer A/S
------------

Forbrugerrådets datterselskap Tænk Mer A/S ble stiftet i 2009 i forbindelse med lanseringen av magasinet *Tænk Penge* og har til formål å skape produkter som gjør det bedre, enklere og billigere å være forbruker. Tænk Mer A/S mottar ikke offentlig støtte. Aktivitetene skal være omkostningsdekket, og et eventuelt overskudd fra aktivitetene under Tænk Mer A/S gjeninvesteres ubeskåret til aktiviteter til gavn for forbrukerne.

Tænk.dk
-------

Tænk.dk er Forbrugerrådets nettside med produkttester i kategoriene: Barn, computere og software, elektronikk, foto og video, fritid og sport, hus og have, hvitevarer, mat, reiser og transport, helse og personlig pleie. Testene baserer seg på det anerkjente, internasjonale testsamarbeide ICRT og offentliggjøres i Danmark i bladet *Tænk* og på tænk.dk.

Nettsiden kobler testene med aktuell politikk og med råd blant annet basert på erfaringene fra Forbrugerrådets representanter i de 29 forskjellige ankenevnder og rådgivningen til forbrukere som ringer inn til Forbrugerrådets telefontjeneste med spørsmål.

Eksterne lenker
---------------

* Tænk.dk

|  |  |
| --- | --- |
| Oppslagsverk/autoritetsdata | VIAF **·** LCCN
 |